Zach Bogosian

Zachary M. Bogosian (sündinud 15. juulil 1990 New Yorgi osariigis Massenas) on USA jäähokimängija, kes mängib kaitsjana NHL-i klubis Tampa Bay Lightning.

Aastatel 2006–2008 mängis ta Ontario Hockey League'i klubis Peterborough Petes.

2008. aastal valis Atlanta Trashers ta NHL-i draftis kolmanda valikuna. 2008. aasta septembris sõlmis ta klubiga kolmeaastase lepingu. NHL-is debüteeris ta sama aasta 10. oktoobril hooaja avamängus Washington Capitalsi vastu. Juba oma esimeses mängus sai ta karistuse ja osales kakluses."Bogosian won't back down from challenge". NHL.com. 19.10.2008. Vaadatud 24.6.2022 NHL-is lõi Bogosian esimese värava 17. jaanuaril 2009 mängus Nashville Predatorsi vastu. Hooajal 2011/12 tegi Bogosian NHL-is oma kõige resultatiivsema hooaja, kui lõi viis väravat ja andis 25 väravasöötu.

2015. aasta veebruaris kaubeldi Bogosian Buffalo Sabresi.

2020. aasta veebruaris sõlmis ta üheaastase lepingu Tampa Bay Lightningiga."Lightning sign free agent defenseman Zach Bogosian". nhl.com. 23.2.2020. Vaadatud 24.6.2022 Samal aastal võitis ta Lightningiga Stanley karika.

2020. aasta oktoobris sõlmis ta üheaastase lepingu Toronto Maple Leafsiga."Maple Leafs sign defenceman Zach Bogosian to one-year, $1M contract". sportsnet.ca. 10.10.2020. Vaadatud 24.6.2022 Pärast ühte hooaega Maple Leafsis naasis ta 2021. aasta juulis Lightningi, kellega sõlmis kolmeaastase lepingu."Lightning sign defenseman Zach Bogosian to a three-year, contract". nhl.com. 28.7.2021. Vaadatud 24.6.2022

USA jäähokikoondise koosseisus osales Bogosian 2009. aasta maailmameistrivõistlustel.

 Viited 

 Välislingid 
 Zach Bogosian NHL.com lehel
 Zach Bogosian hockeydb.com lehel

Kategooria:Kanada jäähokimängijad
Kategooria:Winnipeg Jetsi mängijad
Kategooria:Buffalo Sabresi mängijad
Kategooria:Tampa Bay Lightningi mängijad
Kategooria:Toronto Maple Leafsi mängijad
Kategooria:Sündinud 1995